ह्या आरोपाच्या बोवाळांत कुळां आशिल्ले जमनीची सनद कायदेशीर बाबी पुराय करनासतना दिलीच कशी हो खंवटेचो मुद्याचो प्रस्न खंयचे खंय नाच्च जालो.
काँग्रेसीचें सरकार आसतना ह्या प्रकल्पाक 2011 वर्सा मान्यताय दिल्ली अशें सांगून विरोधकांचें वारें काडून घेवपाचो पयलीं मुख्यमंत्र्यान प्रयत्न केलो. पूण विरोधक बदले नात.
मूळ प्रस्न आशिल्लो गोल्फ कोर्साखातीर वापरपाचे जमनींतलीं झाडां बेकायदेशीरपणान मारलीं ताचेर. विचारिल्लोय रानां मंत्री एलिना साल्ढाणाक.
तिणें 10 झाडां बेकायदेशीरपणान मारलीं हें मान्य केलें आऩी ते खातीर तांचेर केश घाल्या अशें सभाघराक सांगलें.
तेन्नाच तांणी विरोधक हांगां बोवाळ मारतात आनी ताचो फायदो घेवन प्रकल्पाच्या मालकालागीं सॅटलमेंट करतात असो आरोप केलो.
त्या बोवाळांत झाडां मारपाच्या आनी सनद दिवपाच्या बेकयादेशीर प्रस्नांचेर सभाघराची समिती काडपाची तांची मागणीय शेणली आनी प्रस्नूय.
